**Un om și-un câine**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un om care-a trecut prin viață

Cu greutăți, ce-i sunt pe față

Trecute cu brazde de lacrimi,

Și-a petrecut sufletu-n patimi.

Întotdeauna a fost singur,

În loc de glas asculta murmur

De izvor cristalin de munte,

În loc de mângâierea mâinii

A fost atins de stropii vremii

Și-așa își făcea omul punte

Între a inimii simțire

Și a naturii caldă fire.

Timpul s-a scurs ca într-o clipă

Căci pana lui prinsă-n aripă

E firicel de praf din cer

Căzut pe trupul efemer.

Singurătatea-n om creștea

Și într-o bună zi o stea

A coborât din cer milos

Să-i lumineze-n gând dorința

De-a ține deschisă portița.

Cu sufletul trist și pios,

El voia ca să intre-n curte

Un suflet rătăcit pe munte.

Soarele sfânt, de dimineață

Îi puse omului pe față,

Într-o zi prinsă-n săptămână,

Căldura razei-n loc de mână.

Atunci a știut omul singur,

Având în inimă un tremur,

Că ceea ce simțea curat

Era credința că în curte

Sosise de foarte departe

(Spre casa lui s-a îndreptat!)

Un suflet care să-și împartă

Cu el nefericita soartă.

Cu ochii mari,înlăcrimați,

Omul și-un câine, ca doi frați,

S-au privit, s-au îmbrățișat...

Omul și câinele, de-atunci,

Singurătățile pe cruci

(La care viața-au închinat)

Le-au răstignit și-n locul lor

Zilele-n doi au fost un zbor.

Un om și-un câine pun în clipe

Mici bucurii și le sunt scumpe.

Recunoștința lor e mare...

În cer găsit-au alinare!